Алимов Олег Дмитриевич
Алимов Олег Дмитриевич - (1923, Новосибирск шаары - 2003, Кемерово шаары) - техника илимдеринин доктору (1959), профессор (1961), Кыргыз ССР ИАнын корреспондент мүчөсү (1965), академик (1974), тоокен машиналарын түзүү жана өркүндөтүү боюнча адис, СССР жана Кыргыз ССРинин илим жана техника боюнча мамлекеттик сыйлыгынын лауреаты. Томск политехникалык институтун бүтүргөн (1949), ошол эле институтта окутуучу, кафедра башчысы (1953), Кыргыз ССР ИАнын тоотектердин физикасы жана механикасы институтунда лаборатория башчысы (1965), директору (1966), Автоматика институтунун бөлүм башчысы (1970), Кыргыз ССР ИАнын башкы окумуштуу секретары (1974), вице-президенти (1978). Кыргызстанда инженердик илимдер академиясынын уюштуруучусу жана анын 1-Президенти. 950дөй илимий эмгеги бар. Жаңы машиналарды түзүү боюнча ойлоп чыгарган 160 эмгегине автордук күбөлүк берилген. Ленин, Элдер достугу ордендери менен сыйланган. Эмгектери: Удар. Распространение волн деформацией в ударных системах. М., Наука, 1985; Гидравлические виброударные машины. М., Наука, 1990.
Инсандар

Колдонулган адабияттар
 “Кыргызстан” улуттук энциклопедиясы: 1-том. Башкы ред. Асанов Ү. А., Б.: Мамлекеттик тил жана энциклопедия борбору, 2006. ISBN 9967—14— 046—1